OMMISSIONEN FOR DE EUROPÆISKE FÆLLESSKABER 
KOM(91) 247 endelig udg. 
Bruxelles, den 12. juli 1991 
Forslag til 
RÅDETS FORORDNING (EØF) 
om ændring af forordning (EØF) nr. 1408/71 
om anvendelse af de sociale sikringsordninger 
på arbejdstagere, selvstændige erhvervsdrivende 
og deres familiemedlemmer, der flytter 
inden for Fællesskabet, og 
forordning (EØF) nr. 574/72 om regler til gennemførelse 
af forordning (EØF) nr. 1408/71 
(forelagt af Kommissionen) 

- 2 -
BEGRUNDELSE 
for forslaget til Rådets forordning om ændring af forordning (EØF) nr. 
1408/71 om anvendelse af de sociale sikringsordninger på arbejdstagere, 
selvstændige erhvervsdrivende og deres familiemedlemmer, der flytter inden 
for Fællesskabet, og forordning (EØF) nr. 574/72 om regler til gennemførel­
se af forordning (EØF) nr. 1408/71. 
- 3 -
INDLEDNING 
Siden ikrafttrædelsen af forordning (EØF) nr. 2001/83, som er en kodificeret 
ajourføring af forordningerne (EØF) nr. 1408/71 og nr. 574/72 i en enkelt 
og officiel tekst som følge af personkredsens udvidelse til at omfatte 
selvstændige erhvervsdrivende, er disse forordninger blevet ændret ved 
Rådets forordninger (EØF) nr. 1660/85 og nr. 1661/85, Kommissionens forord­
ning (EØF) nr. 513/86, Rådets forordning (EØF) nr. 3811/86, nr. 1305/89 
og nr. 3427/89 samt Tiltrædelsesakten for Kongeriget Spanien og Republikken 
Portugal i 1985. 
I mellemtiden er visse nationale lovgivninger blevet ændret; som følge 
af disse ændringer bør der foretages de fornødne tilpasninger af fælles­
skabsforordningerne. 
Det er især vigtigt at understrege de tilpasninger, der skal foretages på 
grund af den tyske forening, eftersom fællesskabsbestemmelserne om vandrende 
arbejdstageres sociale sikring med virkning fra den 3. oktober 1990 finder 
anvendelse på hele det tyske område, herunder naturligvis området for det 
tidligere DDR. 
Forslaget har ligeledes til formål at ajourføre fællesskabsforordningerne 
på grund af visse formelle, indholdsmæssige og administrative ændringer, 
som er blevet foretaget til de nationale lovgivninger. 
- 4 -
Artikel 1 
Ændring af forordning (EØF) nr. 1408/71 
1. Ændring af artikel 94, stk. 1-7 og artikel 95, stk. 1-7 
Dette forslag har til formål at tilpasse udformningen af artikel 94 
og 95 til den nye retlige situation som følge af den tyske forening. 
Som følge af foreningen finder fællesskabsbestemmelserne om vandrende 
arbejdstageres sociale sikring anvendelse på hele det tyske område, 
herunder det tidligere DDR. 
I øvrigt varetager dette forslag de berørte personers interesser ved 
at give dem en frist på to år, regnet fra datoen for offentliggørelsen 
af ovennævnte tilpasninger, til at indgive ansøgning om revision af 
deres ret til en pension eller rente, som er blevet fastsat før anvendel 
sen af forordning (EØF) nr. 1408/71 på det tidligere DDR's område. 
2. Ændring af artikel 94, stk. 9. 
Dette ændringsforslag har til formål at udfylde en lakune i oven­
nævnte bestemmelse. Udfra ordlyden kan det nemlig konstateres, at det 
pågældende stykke kun finder anvendelse på personer, som har udøvet 
en erhvervsmæssig beskæftigelse i Frankrig i løbet af november måned 
1989; personer, som i denne periode har været arbejdsløse i Frankrig, 
kan således ikke være omfattet af denne bestemmelse. 
Stk. 9 bør derfor tilpasses således, at det finder anvendelse på per­
soner, som i ovennævnte periode har været arbejdsløse i Frankrig, med 
tilbagevirkende kraft til den 16. november 1989. 
- 5 -
3. Ændring af bilag III 
I bilag III, del B, er anført de bestemmelser i overenskomster om social 
sikring, som ikke finder anvendelse på alle af forordningen omfattede 
personer. 
Ved i bilag III, del B, rubrik 2. Belgien-Tyskland at optegne to artikler 
i slutprotokollen og tillægsaftale nr. 3 af 7. december 1957 til den 
almindelige overenskomst af samme dato, finder disse bestemmelser kun 
anvendelse på belgiske og tyske statsborgere. 
De tyske institutioner og myndigheders strenge anvendelse af disse 
foranstaltninger har medført ugunstige virkninger for andre medlems­
staters statsborgere, som er bosiddende i Belgien. 
Det er derfor nødvendigt at lade teksten til bilag III, del B, rubrik 
2. Belgien-Tyskland udgå. * 
4. Ændring af bilag VI 
a) Ændring af rubrik B. Danmark 
Den danske lov om dagpenge ved sygdom eller fødsel er for nylig blevet 
ændret på en række punkter. Dagpenge til arbejdstagere beregnes ikke 
på grundlag af den forudgående arbejdsindtægt, men på grundlag af den 
timeindtægt, som lønmodtageren ville have været berettiget til under 
sygefraværet. Der er endvidere fastsat en række andre ordninger, så­
fremt denne indtægt ikke er egnet til beregning af dagpengene. For 
- 6 -
selvstændige erhvervsdrivende beregnes dagpengene på grundlag af deres 
arbejdsfortjeneste som selvstændig eller eventuelt på grundlag af ind­
tægten fra den beskæftigelse, de udøvede tidligere som arbejdstager. 
Ved ændringen af rubrik B. Danmark tages der hensyn til disse ændringer, 
især i de tilfælde, hvor den pågældende ikke har været omfattet af 
dansk lovgivning i de nævnte referenceperioder. 
b) Ændring af rubrik C. Tyskland 
i) Forslaget om at ophæve punkt 1, a) tager hensyn til den om­
stændighed, at bestemmelserne om de tyske institutioners ud­
betaling af erstatning for ulykkestilfælde (og erhvervssygdom­
me), der er indtruffet i Elsass-Lothringen før den 1. januar 
1919, ikke længere har nogen betydning i praksis. 
ii) Som følge af en ændring af tysk lovgivning om sygeforsikring 
bør punkt 3 udgå. 
iii) Afvigelsen fra forordningens generelle principper om særbestem­
melser inden for pensionsordningerne for arbejdere og funktio­
nærer er ikke længere påkrævet, eftersom de i tysk lovgivning 
fastsatte tidsfrister er overskredet. 
Forslaget om at ophæve punkt 8 tager hensyn hertil. 
iv) Den 7. juni 1988 har Domstolen afsagt følgende dom i sag 20/85 
(ROVIELLO): 
- 7 -
"Nr. 15, afdeling C i bilag VI til forordning nr. 1408/71 er 
ugyldig, for så vidt som det heri bestemmes, at såfremt retten 
til pension efter tysk lovgivning i tilfælde af invaliditet 
eller almindelig uarbejdsdygtighed, eller til minearbejder­
rente ved nedsat erhvevsevne som minearbejder, eller til mine­
arbejderrente ved invaliditet eller almindelig uarbejdsdygtig­
hed, afhænger af den hidtil udøvede virksomhed, tages der ved 
fastsættelsen af denne ret kun hensyn til den virksomhed, der 
er omfattet af den tvungne forsikring efter tysk lovgivning." 
Domstolen har fastslået, at skønt kriteriet i nr. 15 finder 
anvendelse uafhængigt af den pågældende arbejdstagers natio­
nalitet, angår det efter selve sin art især vandrende arbejds­
tagere fra andre medlemsstater, og udgør således en skjult 
form for forskelsbehandling. 
Nr. 15 bør derfor udgå med tilbagevirkende kraft til den 1. 
juli 1982, fra hvilken dato denne bestemmelse finder anvendel­
se i henhold til artikel 3 i forordning (EØF) nr. 2000/83. 
c) Ændring af rubrik F. Grækenland 
Anvendelsen i praksis af lovgivningen om OGA-ordningen giver anledning 
til store problemer, navnlig i forbindelse med spørgsmålet om, hvor­
vidt perioder med udbetaling af en pension, der tilkendes af en anden 
medlemsstat i anledning af en arbejdsulykke, kan betragtes som "for­
sikringsperioder". 
Det foreslåede stykke har til formål at løse problemet i disse til­
fælde, idet de pågældende perioder betragtes som forsikringsperioder 
efter OGA-lovgivningen forudsat, at de falder sammen med beskæftigel­
sesperioder inden for landbrugssektoren i Grækenland. 
- 8 
Artikel 2 
1. Artikel 10 i forordning (EØF) nr. 574/72 
Forordning (EØF) nr. 3427/89 har bl.a. ændret bestemmelserne i artikel 
73 og 74 i forordning (EØF) nr. 1408/71; i disse artikler er fra nu 
af kun nævnt udtrykket "familieydelser" og ikke længere udtrykket 
"børnetilskud". 
Sidstnævnte udtryk skal ligeledes udgå i artikel 10 i forordning (EØF) 
nr. 574/72 hver gang, der henvises til ovennævnte artikel 73 eller 
artikel 74. 
2. Ny artikel 34, stk. 4, i forordning (EØF) nr. 574/72 
Af de samme grunde, der er nævnt ovenfor i forbindelse med ændringen 
af artikel 94 og 95 i forordning (EØF) nr. 1408/71, har det vist sig 
at være hensigtsmæssigt eller påkrævet at foretage visse ændringer 
til forordningerne (EØF) nr. 1408/71 og nr. 574/72, som det er tilfældet 
med ovennævnte bestemmelse. Hvad angår denne bestemmelse forudser For­
bundsrepublikken Tyskland efter foreningen en stigning i antallet af 
tyske statsborgere, der midlertidigt opholder sig i andre medlemssta­
ter, og dermed en stigning i antallet af refusionstilfælde. Det er 
derfor nødvendigt at lette arbejdet for de kompetente institutioner, 
der har til opgave at foretage disse refusioner. 
Derudover har det i praksis allerede vist sig, at den refusionsproce-
dure, der er fastsat i denne bestemmelse, i visse tilfælde medførte 
betydelige forsinkelser. Forslaget til det nye stykke har således ud 
over den nuværende procedure, som fortsat vil være gældende, 
til formål at fastsætte en anden forenklet procedure, som på visse 
betingelser gør det muligt at foretage refusion efter de satser, der 
anvendes af den kompetente institution. 
- 9 -
Visse betingelser skal imidlertid være opfyldt. 
For det første vil denne procedure kun finde anvendelse i de tilfælde, 
hvor den kompetente institution anvender en refusionssats svarende 
til refusionssatsen i opholdslandet, og for det andet må de udgifter, 
der skal refunderes, ikke overstige et bestemt beløb, som fastsættes 
af Den Administrative Kommission For Vandrende Arbejdstageres Sociale 
Sikring. Denne procedure finder først anvendelse, når arbejdstageren 
eller den selvstændige erhvervsdrivende har givet sit samtykke hertil. 
Endvidere fastsættes det ligeledes tydeligt, at refusionsbeløbet ikke 
må overstige de udgifter, der i realiteten er blevet afholdt. 
3. Ændring af artikel 107, stk. 1, litra a), i forordning (EØF) nr. 
574/72. 
Der er blevet konstateret en lakune i fællesskabsbestemmelserne om, 
hvilken kurs der skal anvendes ved omregningen af de beløb, der danner 
grundlag for beregningen af ydelser til arbejdsløse grænsearbejdere 
i henhold til artikel 71, stk. 1, litra a), ii) og artikel 68 i for­
ordning (EØF) nr. 1408/71. 
Den foreslåede ændring har til formål at udfylde denne lakune ved at 
fastsætte, at den i artikel 107, stk. 1, i forordning (EØF) nr. 574/72 
omhandlede kurs er den kurs, der finder anvendelse på ovennævnte si­
tuationer. 
Dette forslag er i øvrigt i overensstemmelse med afgørelse nr. 140 
fra Den Administrative Kommission For Vandrende Arbejdstageres Sociale 
Sikring, som anvender samme kurs i ovennævnte tilfælde. 
- 10 -
4. Ændring af artikel 107, stk. 1, litra b), i forordning (EØF) nr. 574/72. 
Som følge af, at artikel 120 i forordning (EØF) nr. 574/72 er blevet 
ophævet i henhold til artikel 2, stk. 11, i forordning (EØF) nr. 3427/89, 
er det nødvendigt at tilpasse teksten til artikel 107, stk. 1, litra 
b), i forordning (EØF) nr. 574/72, som henviser til denne bestemmelse. 
5. Ændring af bilag 3 til forordning (EØF) nr. 574/72 
I bilag 3 er anført institutionerne på bopæls- og opholdsstedet. 
Ændring af rubrik E. Frankrig 
De ændringer, der foreslås til afdeling I, afsnit B, punkt 1 og afdeling 
II, afsnit B, litra a), tager hensyn til, at den franske ordning for 
social sikring af selvstændige erhvervsdrivende uden for landbruget 
med virkning fra den 2. august 1989 ikke længere er omfattet af be­
stemmelserne i artikel 35, stk. 2, i forordning (EØF) nr. 1408/71. 
Det er i øvrigt derfor, at teksten til rubrik E. Frankrig i bilag 11 
til forordning (EØF) nr. 574/72 er blevet ændret til "ingen" i henhold 
til artikel 2, stk. 12 i forordning (EØF) nr. 2332/89. 
Forslaget har til formål at nævne de stedlige sygekasser (moderlandet) 
og de almindelige kasser for social sikring (DOM) som institutionerne 
på bopæls- eller opholdsstedet for selvstændige erhvervsdrivende. 
- 11 -
6. Ændring af bilag 5 til forordning (EØF) nr. 574/72 
I bilag 5 er anført gennemførelsesbestemmelser til bilaterale over­
enskomster, der forbliver i kraft. 
En aftale om refusion af udgifter til naturalydelser ved sygdom blev 
den 1. juli 1990 undertegnet mellem Danmark og Spanien. 
Ved brevveksling mellem Det Forenede Kongerige og Danmark er der ble­
vet foretaget ændringer til den tidligere aftale om refusion af ud­
gifter til ydelser, udredt i henhold til artikel 69 i forordning (EØF) 
nr. 1408/71. 
En aftale om refusion af udgifter til naturalydelser ved sygdom blev 
den 25. juni 1990 undertegnet mellem Forbundsrepublikken Tyskland og 
Spanien. 
En aftale om anvendelse af artikel 20 og artikel 22, stk. 1, litra b) og c) 
i forordning (EØF) nr. 1408/71 blev den 25. januar 1990 undertegnet 
mellem Forbundsrepublikken Tyskland og Luxembourg. 
Det er derfor nødvendigt at nævne disse ændringer i bilag 5. 
7. Ændring af bilag 8 til forordning (EØF) nr. 574/72 
I bilag 8 er nævnt de medlemsstater, for hvilke bestemmelserne i gen­
nemførelsesforordningens artikel 10 a, stk. 1,litra d) finder anvendel­
se i deres indbyrdes forhold. 
Ændringsforslaget tager hensyn til, at de daglige familieydelser til arbejds­
tagere er blevet ophævet i belgisk lovgivning, og har således til formål at 
forenkle de kompetente institutioners arbejde. 
- 12 -
8. Ændring af bilag 9 til forordning (EØF) nr. 574/72. 
I bilag 9 er anført de ordninger, der skal tages i betragtning ved 
beregningen af den årlige gennemsnitlige udgift til naturalydelser. 
Ændring af rubrik E. Frankrig 
Ændringsforslaget er af samme art som det, der er nævnt ovenfor i for­
bindelse med bilag 3. 
Det er derfor nødvendigt at ændre bilag 9 således, at der for Frankrigs 
vedkommende kun anvendes en enkelt gennemsnitlig udgift til natural­
ydelser i henhold til artikel 94 og 95 i forordning (EØF) nr. 
574/72; denne udgift er den udgift, der beregnes under hensyntagen 
til den almindelige sociale sikringsordning. 
9. Ændring af bilag 10 til forordning (EØF) nr. 574/72 
I bilag 10 er anført de institutioner og organer, der er udpeget af 
de kompetente myndigheder. 
Ændring af rubrik I. Luxembourg 
Den foreslåede ændring tager hensyn til, at det tidligere fælles data­
center for indmeldelse og opkrævning af bidrag til institutionerne 
for social sikring i Luxembourg har fået ny betegnelse. 
- 13 -
Forslag til 
RÅDETS FORORDNING (EØF) 
om ændring af forordning (EØF) nr. 1408/71 
om anvendelse af de sociale sikringsordninger 
på arbejdstagere, selvstændige erhvervsdrivende 
og deres familiemedlemmer, der flytter inden for 
Fællesskabet, 
og forordning (EØF) nr. 574/72 om regler til gennemførelse 
af forordning (EØF) nr. 1408/71 
RÅDET FOR DE EUROPÆISKE FÆLLESSKABER HAR -
under henvisning til Traktaten om Oprettelse af Det Europæiske Økonomiske 
Fællesskab, særlig artikel 51 og 235, 
under henvisning til forslag fra Kommissionen (1), udarbejdet efter høring 
af Den Administrative Kommission for Vandrende Arbejdstageres Sociale 
Sikring, 
under henvisning til udtalelse fra Europa-Parlamentet (2), 
under henvisning til udtalelse fra Det Økonomiske og Sociale Udvalg (3), og 
ud fra følgende betragtninger: 
(1) EFT nr. C 
(2) EFT nr. C 
(3) EFT nr. C 
- 14 -
Det er påkrævet at foretage en række ændringer til Rådets forordning 
(EØF) nr. 1408/71 og nr. 574/72, som ajourført ved forordning (EØF) nr. 
2001/83 (4), og senest ændret ved forordning (EØF) nr. 3427/89 (5); visse 
af disse ændringer skyldes ændringer, som medlemsstaterne har foretaget 
i deres lovgivning om social sikring, andre ændringer er af teknisk ka­
rakter og har til formål at forbedre de nævnte forordninger på grundlag 
af erfaringerne fra anvendelsen af dem; 
med virkning fra datoen for den tyske forening, den 3. oktober 1990, fin­
der fællesskabsbestemmelserne om vandrende arbejdstageres sociale sikring 
anvendelse på hele det tyske område og dermed ligeledes på den tidligere 
tyske demokratiske Republiks område; det er derfor nødvendigt at tilpasse 
artikel 94 og 95 i forordning (EØF) nr. 1408/71, især ved at fastsætte en 
frist for de berørte personers indgivelse af ansøgninger om revision af 
deres pensionsrettigheder; 
artikel 94, stk. 9, i forordning (EØF) nr. 1408/71 bør tilpasses, siledes 
at bestemmelsen kan finde anvendelse på personer, der i november måned 1989 
var arbejdsløse i Frankrig; 
det har vist sig nødvendigt at ophæve optegnelsen i bilag III, af­
snit B, rubrik 2. Belgien-Tyskland, i forordning (EØF) nr. 1408/71, af be­
stemmelser i den almindelige overenskomst af 7. december 1957 mellem Bel­
gien og Tyskland for at forhindre, at statsborgere fra andre medlemsstater 
end Tyskland og Belgien stilles ugunstigt; 
der bør foretages en række ændringer til rubrik B. Danmark i 
bilag VI til forordning (EØF) nr. 1408/71 for at tage hensyn til ændringer, 
der blev foretaget til den danske lov om dagpenge ved sygdom eller fødsel; 
(4.) EFT nr. L 230 af 22.8.1983, s. 6. 
(5) EFT nr. L 331 af 6.11.1989, s. 1. 
- 15 -
rubrik C. Tyskland, stk. 1, litra a), i bilag VI til forordning (EØF) 
nr. 1408/71, som ikke længere har betydning i praksis, bør ophæves; 
som følge af en ændring af tysk lovgivning om sygeforsikring må rubrik c. 
Tyskland, stk. 3, i bilag VI til forordning (EØF) nr. 1408/71 op­
hæves; 
rubrik C. Tyskland, stk. 8, i bilag VI til forordning (EØF) nr. 
1408/71, som ikke længere har betydning i praksis, bør ophæves; 
som følge af Domstolens dom af 7. juni 1988 i sag 20/85 (ROVIELLO) (6) må 
rubrik C. Tyskland, stk. 5, i bilag VI til forordning (EØF) nr. 1408/71, 
som Domstolen r erklæret for ugyldig, ophæves; 
rubrik F. Grækenland i bilag VI til forordning (EØF) nr. 1408/71 bør ændres 
for at løse vanskeligheder i praksis, som skyldes visse særegenheder ved 
OGA-ordningen; 
da udtrykket "børnetilskud" i artiklerne 73 og 74 i forordning (EØF) nr. 
1408/71 blev ophævet ved forordning (EØF) nr. 3427/89, må dette udtryk 
også udgå i artikel 10 i forordning (EØF) nr. 574/72, når der henvises 
til ovennævnte artikler 73 og 74; 
udformningen af artikel 34 i forordning (EØF) nr. 574/72 bør tilpasses, 
for, som supplement til de nuværende bestemmelser, at fastsætte en for­
enklet procedure, der på visse betingelser gør det muligt at refundere 
sygehjælpsudgifter efter de satser, der anvendes af den kompetente in­
stitution; 
(6) Sml. 1988, s. 805. 
- 16 -
der må fastsættes en kurs for omregningen af de beløb, der 
danner grundlag for beregningen af ydelser til arbejdsløse grænsearbejdere, 
i henhold til artikel 71, stk. 1, litra a), ii), og artikel 68 i forordning 
(EØF) nr. 1408/71; 
aa artikel 120 i forordning (EØF) nr. 574/72 er blevet ophævet ved arti­
kel 2, stk. 11, i forordning (EØF) nr. 3427/89, må artikel 107, stk. 1, 
litra b), i forordning (EØF) nr. 574/72, som henviser til denne bestemmelse, 
tiIpasses; 
rubrik E. Frankrig i bi lag 3 til forordning (EØF) nr. 574/72 bør tilpasses 
som følge af de ændringer, der er blevet indført inden for den franske so­
ciale sikringsordning for selvstændige erhvervsdrivende uden for landbru­
get; 
i rubrik 13. Danmark-Spanien i bilag 5 til forordning (EØF) nr. 574/72 
må der indsættes en henvisning til aftalen af 1. juli 1990 mellem Danmark 
og Spanien; 
der må foretages en række ændringer til rubrik 21. Danmark-
Det Forenede Kongerige i bilag 5 til forordning (EØF) nr. 574/72 for at 
tage hensyn til ændringer, der ved en brevveksling er blevet foretaget 
til aftalen mellem Danmark og Det Forenede Kongerige om refusion af ydel­
ser, udredt i henhold til artikel 69 i forordning (EØF) nr. 1408/71; 
i rubrik 22. Tyskland-Spanien i bilag 5 til forordning (EØF) nr. 574/72 
må der indsættes en henvisning til aftalen af 25. juni 1990 mellem 
Tyskland og Spanien; 
i rubrik 27. Tyskland-Luxembourg i bilag 5 til forordning (EØF) nr. 574/72 
må der indsættes en henvisning til aftalen af 25. januar 1990 mellem 
Tyskland og Luxembourg; 
- 17 -
som følge af ændringer, der er blevet foretaget til belgisk lovgivning 
om familieydelser, bør bilag 8 til forordning (EØF) nr. 574/72 ændres; 
som følge af ændringer, der er blevet foretaget til den franske sociale 
sikringsordning for selvstændige erhvervsdrivende uden for landbruget, 
bør rubrik E. Frankrig i bilag 9 til forordning (EØF) nr. 574/72 ændres; 
rubrik I. Luxembourg i bilag 10 til forordning (EØF) nr. 574/72 bør æn­
dres for at tage hensyn til, at datacentret for indmeldelse og opkræv­
ning af bidrag til de luxembourgske institutioner for social sikring 
har fået ny betegnelse -
- 18 -
UDSTEDT FØLGENDE FORORDNING: 
Artikel 1 
I forordning (EØF) nr. 1408/71 foretages følgende ændringer: 
1) I artikel 94 foretages følgende ændringer: 
a) I stk. 1 indsættes efter "i den pågældende medlemsstat" 
"eller en del heraf". 
b) I stk. 2 indsættes efter "i den pågældende medlemsstat" 
"eller en del heraf". 
c) I stk. 3 indsættes efter "i den pågældende medlemsstat" 
"eller en del heraf". 
d) I stk. 4 indsættes efter "i den pågældende medlemsstat"; 
"eller en del heraf". 
e) I stk. 5 indsættes efter "i den pågældende medlemsstat" 
"eller en del heraf". 
- 19 -
f) I stk. 6 indsættes følgende punktum: 
"Tilsvarende gælder for anvendelsen af denne forordning på de om­
råder, der den 3. oktober 1990 blev integreret under Forbundsre­
publikken Tysklands område, når den i stk. 4 eller stk. 5 om­
handlede anmodning fremsættes inden for en frist på 2 år efter of­
fentliggørelse af denne bestemmelse i De Europæiske Fællesskabers 
Tidende." 
g) I stk. 7 indsættes følgende punktum: 
"Tilsvarende gælder ved anvendelsen af denne forordning på de om­
råder, der d?n 3. oktober 1990 blev integreret under Forbundsre­
publikken Tysklands område, når den i stk. 4 eller stk. 5 om­
handlede anmodning fremsættes efter udløbet af en frist på 2 år 
efter datoen for offentliggørelsen af denne bestemmelse i De Euro­
pæiske Fællesskabers Tidende." 
h) I stk. 9 indsættes efter "arbejdstagere beskæftiget": 
"eller arbejdsløse". 
2) I artikel 95 foretages følgende ændringer 
a) I stk. 1 indsættes efter "i den pågældende medlemsstat" 
"eller en del heraf". 
b) I stk. 2 indsættes efter "i den pågældende medlemsstat" 
"eller en del heraf". 
- 20 -
c) I stk. 3 indsættes efter "i den pågældende medlemsstat": 
"eller en del heraf". 
d) I stk. 4 indsættes efter "i den pågældende medlemsstat": 
"eller en del heraf". 
e) I stk. 5 indsættes efter "i den pågældende medlemsstat": 
"eller en del heraf". 
f) I stk. 6 indsættes efter "kan gøres gældende over for de pågæl­
dende": 
"Tilsvarende gælder ved anvendelsen af denne forordning på de om­
råder, der den 3. oktober 1990 blev integreret under Forbundsre­
publikken Tysklands område, når den i stk. 4 eller stk. 5 om­
handlede anmodning fremsættes inden for en frist på 2 år efter 
offentliggørelsen af denne bestemmelse i De Europæiske Fælles­
skabers Tidende". 
g) I stk. 7 indsættes efter "gælder gunstigere regler": 
"Tilsvarende gælder ved anvendelsen af denne forordning på de om­
råder, der den 3. oktober 1990 blev integreret under Forbundsre­
publikken Tysklands område, nar den i stk. 4 eller stk. 5 om­
handlede anmodning fremsættes efter udløbet af en frist på 2 år 
efter offentliggørelsen af denne bestemmelse i De Europæiske Fæl­
lesskabers Tidende". 
3) I bilag III, del B, foretages følgende ændringer: 
a) Rubrik 2. Belgien-Tyskland udgår. 
- 21 -
b) De nuværende rubrikker 3, 4, 5, 6, 7, 8, 9, 10, 11, 12, 13, 14, 
15, 16, 17, 18, 19, 20, 21, 22, 23, 24, 25, 26, 27, 28, 29, 30, 
31, 32, 33, 34, 35, 36, 37, 38, 39, 40, 41, 42, 43, 44, 45, 46, 
47, 48, 49, 50, 51, 52, 53, 54, 55, 56, 57, 58, 59, 60, 61, 62, 
63, 64, 65 og 66 bliver henholdsvis rubrik 2, 3, 4, 5, 6, 7, 8, 
9, 10, 11, 12, 13, 14, 15, 16, 17, 18, 19, 20, 21, 22, 23, 24, 
25, 26, 27, 28, 29, 30, 31, 32, 33, 34, 35, 36, 37, 38, 39, 40, 
41, 42, 43, 44, 45, 46, 47, 48, 49, 50, 51, 52, 53, 54, 55, 56, 
57, 58, 59, 60, 61, 62, 63, 64 og 65 
4) I bilag VI foretages følgende ændringer: 
a) I rubrik B. Danmark affattes stk. 6 således: 
" 6. Ved afgørelsen af, om betingelserne for ret til dagpenge ved syg­
dom eller fødsel efter lov om dagpenge ved sygdom eller fødsel 
af 20. december 1989 er opfyldt, når den pågældende ikke har været 
omfattet af dansk lovgivning under hele forløbet af de reference­
perioder, der er omhandlet i nævnte lov: 
a) medregnes forsikrings- eller beskæftigelsesperioder, som er 
tilbagelagt efter lovgivningen i en anden medlemsstat end Dan­
mark inden for de nævnte referenceperioder, i løbet af hvilke 
den pågældende ikke har været omfattet af dansk lovgivning, 
som om det drejede sig om perioder tilbagelagt efter dansk 
lovgivning, og 
- 22 -
b) anses en selvstændig erhvervsdrivende for i således medregne­
de perioder at have haft en arbejdsfortjeneste og en lønmod­
tager (i tilfælde, hvor den aktuelle indtjening ikke er egnet 
som grundlag for beregning af dagpenge) at have haft en gennem­
snitlig indtjening af en størrelse, der svarer til den, der 
bliver lagt til grund ved beregningen af dagpenge for de peri­
oder, der er tilbagelagt efter dansk lovgivning i reference­
perioderne" . 
b) I rubrik C. Tyskland foretages følgende ændringer: 
i) Stk. 1, litra a),udgår. 
ii) Det nuværende stk. 1, litra b), bliver stk. 1. 
iii) Stk. 3 ophæves. 
iv) Stk. 8 ophæves. 
v) Stk. 15 ophæves. 
vi) De nuværende stk. 4, 5, 6, 7, 9, 10, 11, 12, 13, 14 og 16 
bliver henholdsvis stk. 3, 4, 5, 6, 7, 8, 9, 10, 11, 12 og 
13. 
c) I rubrik F. Grækenland indsættes følgende stykke: 
"3. Uanset gældende OGA-lovgivning, anses perioder, 
hvor der oppebæres pension i anledning af en arbejdsulykke eller 
erhvervssygdom efter en medlemsstats lovgivning, i hvilken der 
for disse risicis vedkommende er fastsat en særlig forsikrings-
gren, for forsikringsperioder efter OGA-lovgivningen i den i for­
ordningens artikel 1, litra r) anførte forstand, såfremt disse 
perioder falder sammen med beskæftigelsesperioder inden for land­
bruget i Grækenland". 
- 23 -
Artikel 2 
I forordning (EØF) nr. 574/72 foretages følgende ændringer: 
1) Artikel 10 affattes således: 
"Artikel 10 
Regler, der anvendes i tilfælde af samtidig ret til familieydelser el­
ler børnetilskud til arbejdstagere eller selvstændige erhvervsdrivende 
l.a) Retten til familieydelser eller børnetilskud i henhold til en medlems­
stats lovgivning, hvorefter erhvervelse af ret til disse ydelser eller 
tilskud ikke er betinget af forsikring eller af lønnet eller selvstæn­
dig beskæftigelse, suspenderes, når der i samme periode og for 
samme familiemedlem er ret til ydelser enten i henhold til den natio­
nale lovgivning alene eller i henhold til forordningens artikler 73, 
74, 77 eller 78. 
b) Hvis der imidlertid udøves erhvervsmæssig beskæftigelse på den 
nævnte medlemsstats område 
i) af den person, der har ret til familieydelser, eller af den per­
son, som ydelserne udbetales til, forsåvidt angår de ydelser, 
der er ret til enten i henhold til den nationale lovgivning alene 
eller i henhold til forordningens artikler 73 eller 74, suspen­
deres dog retten til de familieydelser, der ydes enten i hen­
hold til den nationale lovgivning alene eller i henhold til dis­
se artikler, og der skal kun udbetales familieydelser i den med­
lemsstat, på hvis område familiemedlemmet er bosat, og for denne 
medlemsstats regning; 
- 24 -
ii) af den person, der har ret til disse ydelser, eller af den per­
son, som disse ydelser udbetales til, forsåvidt angår de ydelser, 
der er ret til enten i henhold til den nationale lovgivning alene 
eller i henhold til forordningens artikler 77 eller 78, suspen­
deres dog retten til de familieydelser eller børnetilskud, der 
ydes enten i henhold til den nationale lovgivning alene eller 
i medfør af disse artikler efter en anden medlemsstats lovgiv­
ning; i så fald modtager den pågældende familieydelser eller 
børnetilskud fra den medlemsstat, på hvis område børnene er bo­
sat, til udgift for denne medlemsstat, samt i givet fald andre 
ydelser efter forordningens artikel 77 eller 78 end børnetilskud 
til udgift for den stat, der er kompetent efter disse artikler. 
2. Hvis en arbejdstager, der er omfattet af en medlemsstats lovgiv­
ning, har ret til familieydelser på grundlag af forsikrings- eller be­
skæftigelsesperioder, der tidligere er tilbagelagt efter græsk lovgiv­
ning, suspenderes denne ret, når der for samme periode og for 
samme familiemedlem er ret til familieydelser efter lovgivningen i 
førstnævnte medlemsstat, i medfør af forordningens artikel 73 og 74." 
2) I artikel 34 indsættes som stk. 4: 
"4. Uanset de i stk. 1-3 omhandlede bestemmelser kan den kompetente 
institution foretage refusion af de afholdte udgifter efter de 
satser, denne institution anvender, når der kan foretages refusion 
efter disse satser, når udgifterne ikke overstiger et af Den Admi­
nistrative Kommission fastsat beløb, og når arbejdstageren eller den 
selvstændige erhvervsdrivende eller pensions- eller rentemodtageren 
har givet sit samtykke hertil. Refusionsbeløbet kan under ingen om­
stændigheder overstige størrelsen af de faktisk afholdte udgifter." 
- 25 -
3) I artikel 107, stk. 1, litra a), indsættes efter "artikel 70, stk. 1, 
1. afsnit": 
"artikel 71, stk. 1, litra a), ii),". 
4) I artikel 107, stk. 1, litra b),udgår "artikel 120, stk. 2". 
5) I bilag 3, rubrik E. Frankrig: 
a) affattes afdeling I, afsnit B, punkt 1, således: 
"1. Sygdom, moderskab 
Den stedlige sygekasse på bopæls- eller opholdsstedet" 
b) affattes afdeling II, afsnit B, litra a), således: 
"a) Sygdom, moderskab 
Caisse générale de sécurité sociale (den almindelige kasse for 
social sikring) på bopæls- eller opholdsstedet". 
6) Bilag 5 ændres således: 
a) Rubrik 13. Danmark-Spanien affattes således: 
"Aftale af 1. juli 1990 om refusion af udgifter til naturalydelser 
ved sygdom". 
- 26 -
b) I rubrik 21. Danmark-Det Forenede Kongerige 
i) indsættes i punkt 1 efter udtrykket "af 19. april 1977" følgen­
de: 
"som ændret ved brevveksling af 8. november 1989 og af 10. 
januar 1990" 
ii) udgår punkt 1, litra b) 
iii) bliver det nuværende punkt 1, litra c), punkt 1, litra b) 
c) Rubrik 22. Tyskland-Spanien affattes således: 
"Aftale af 25. juni 1990 om refusion af udgifter til naturalydel­
ser ved sygdom". 
d) I rubrik 27. Tyskland-Luxembourg indsættes som litra f): 
"f) Aftale af 25. januar 1990 om anvendelse af forordningens artikel 
20 og artikel 22, stk. 1, litra b) og litra c)" 
7) Bilag 8 affattes således: 
"BILAG 8 
TILKENDELSE AF FAMILIEYDELSER 
(Gennemførelsesforordningens artikel 4, stk. 8, artikel 10a, stk. 1, 
litra d), og artikel 122) 
Gennemførelsesforordningens artikel 10a, stk. 1, litra d), anvendes: 
A. Arbejdstagere og selvstændige erhvervsdrivende 
a) med en referenceperiode på en kalendermåned i forholdet: 
- 27 -
mellem Belgien og Danmark 
mellem Belgien og Tyskland 
mellem Belgien og Spanien 
mellem Belgien og Frankrig 
mellem Belgien og Grækenland 
mellem Belgien og Irland 
mellem Belgien og Luxembourg 
mellem Belgien og Portugal 
mellem Belgien og Det Forenede Kongerige 
mellem Tyskland og Spanien 
mellem Tyskland og Frankrig 
mellem Tyskland og Grækenland 
mellem Tyskland og Irland 
mellem Tyskland og Luxembourg 
mellem Tyskland og Portugal 
mellem Tyskland og Det Forenede Kongerige 
mellem Frankrig og Luxembourg 
mellem Portugal og Frankrig 
mellem Portugal og Irland 
mellem Portugal og Luxembourg 
mellem Portugal og Det Forenede Kongerige 
b) med en referenceperiode på et kalenderkvartal i forholdet: 
mellem Danmark og Tyskland 
mellem Nederlandene og Tyskland, Danmark, Frankrig, Luxembourg, 
Portugal 
B. Selvstændige erhvervsdrivende 
med en referenceperiode på et kalenderkvartal i forholdet: 
mellem Belgien og Nederlandene 
- 28 -
C. Arbejdstagere 
med en referenceperiode på en kalendermåned i forholdet; 
mellem Belgien og Nederlandene" 
8) I bilag 9, rubrik E. Frankrig, udgår andet stykke. 
9) I bilag 10, rubrik I. Luxembourg, affattes punkt 4 således: 
"4. Ved anvendelse af gennemførelsesforordningens artikel 12a: 
Centre commun de la sécurité sociale (det fælles sociale sikringscenter), 
Luxembourg". 
- 29 -
Artikel 3 
1. Denne forordning træder i kraft på dagen for offentliggørelsen i De 
Europæiske Fællesskabers Tidende. 
2. Artikel 1, nr. 1, litra a, litra b), litra c), litra d) og litra e), samt 
nr. 2, litra a), litra b), litra c), litra d) og litra e), anvendes fra 
den 3. oktober 1990. 
3. Artikel 1, nr. 1, litra h), anvendes fra den 16. november 1989. 
4. Artikel 1, nr. 4, litra a), anvendes fra den 2. april 1990. 
5. Artikel 1, nr. 4, litra b), iii), anvendes fra den 1. januar 1989, 
6. Artikel 1, nr. 4, litra b), v), anvendes fra den 1. juli 1982, 
7. Artikel 2, nr. 1 og 4,anvendes fra den 15. januar 1986. 
Denne forordning er bindende i alle enkeltheder og gælder umiddelbart i hver 
medlemsstat. 
Udfærdiget i Bruxelles, den På Rådets vegne 
Formand 

ISSN 0254-1459 
KOM(91) 247 endelig udg. 
DOKUMENTER 
DA 05 
Katalognummer : CB-CO-91-291-DA-C 
ISBN 92-77-73888-X 
Kontoret for De Europæiske Fællesskabers Officielle Publikationer 
L-2985 Luxembourg